《刑科钱士义升山西参议临行以流泉小幅求题书此见意》
明代·张宁

洞门高阁春多雨，凤沼无尘涨新水。九天空翠润生香，一道微茫清彻底。

分流日夕响成雷，白石苍松飞浪催。馀波万里沾枯槁，始信黄河天上来。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。